Gerhardus Jan Adema
Gerhardus Jan Adema (Frjentsjer, 26 desimber 1898 - Ljouwert, 15 desimber 1981) wie in Fryske keunstner.

Adema wie hússkilder yn Huzum, as keunstner wie er autodidakt. Yn de Ljouwerter Krante advertearre hy yn 1938 as "Schildersbedrijf G.J. Adema annex beeldhouwer, portret- en reclameschilder". Hy wie lid fan it Boun fan Fryske Keunstners.

De skilder Adema hie fral it hynder as ûnderwerp; hy eksposeare jierliks by it concours hippique in Ljouwert. As byldhouwer makke er meardere brûnzen portretten. Hy wie teffens medaljeur en restaurateur fan skilderijen. Syn bekendste wurk is sûnder mis syn byld fan de Fryske stamboekko (1954), dat al fluch de bynamme Us Mem krigen hat.

Adema is ferstoarn yn it Ljouwerter Sint Bonifatius Hospitaal, twa wiken foar syn 83e jierdei.

Byldhouwurk 

Damwâld
 doopfont (1956)

Boalsert
 gevelbyld Fransiskus fan Assisy (1949)
 gevelstien Gysbert Japiks (1960)
 boarstbyld Titus Brandsma (1966)
 plakette yn granyt oan Gysbert Japicksbrêge.
 boarstbyld J. Heeres, grûnlizzer Van der Plaats NV
Dronryp
 boarstbyld Eise Eisinga (1982)

Frjentsjer
 plakette Eise Eisinga (1928)

Ljouwert
 Us Mem (1954)
 jongeling ambachtsskoalle.

Oentsjerk
 ploechgong Stania State.

Penjum
 Monumint Lammert Scheltes Hilarides (1937)

Fotogalery

Boarnen 

Frysk byldhouwer
Frysk keunstskilder
Frysk ferver
Persoan berne yn Frjentsjer
Persoan stoarn yn Ljouwert
Persoan berne yn 1898
Persoan stoarn yn 1981